**APSTIPRINU**

September 2015

SIA “BAUSKAS ALUS”

2024. gada 26.04.2024

(ar grozījumiem, kas veikti 29.05.2024)

**IEPIRKUMA PROCEDŪRAS**

**Būvdarbi un Ūdenssainiecības aprīkojuma piegāde un uzstādīšana**

**BAUSKAS ALUS darītavai**

**id. NR. 01/04/2024/BA**

**NOLIKUMS**

Bauskas Novads, 2024

Saturs

[1. VISPĀRĪGĀ INFORMĀCIJA 3](#_Toc164941840)

[2. INFORMĀCIJA PAR IEPIRKUMA PRIEKŠMETU 3](#_Toc164941841)

[3. PRETENDENTU IZSLĒGŠANAS NOTEIKUMS 4](#_Toc164941842)

[4. kvalifikācijas Prasības pretendentiem un iesniedzamie dokumenti 4](#_Toc164941843)

[5. PRETENDENTA PIEDĀVĀJUMS, TĀ NOFORMĒŠANAS UN IESNIEGŠANAS KĀRTĪBA 4](#_Toc164941844)

[6. IESNIEDZAMIE DOKUMENTI 5](#_Toc164941845)

[7. PIEDĀVĀJUMA IZVĒLES KRITĒRIJS 5](#_Toc164941846)

[8. IEPIRKUMA LĪGUMS 6](#_Toc164941847)

[9. IEPIRKUMA KOMISIJAS TIESĪBAS UN PIENĀKUMI 7](#_Toc164941848)

[10. PRETENDENTA TIESĪBAS UN PIENĀKUMI 7](#_Toc164941849)

[11. CITI NOTEIKUMI 8](#_Toc164941850)

a

# VISPĀRĪGĀ INFORMĀCIJA

* 1. SIA “BAUSKAS ALUS” (turpmāk arī – Pasūtītājs) organizē iepirkuma procedūru „Būvdarbi un aprīkojuma piegāde un uzstādīšana BAUSKAS ALUS darītavai”, iepirkuma identifikācijas Nr. 01/04/2024/BA (turpmāk – iepirkums).
  2. Informācija par Pasūtītāju:

|  |  |
| --- | --- |
| Nosaukums | SIA “BAUSKAS ALUS” |
| Reģ. Nr. | 50003428811 |
| PVN reģ. kods | LV50003428811 |
| Juridiskā adrese | Bauskas nov., Bauska, Bērzkalnu iela 77, LV-3901 |
| Tālrunis | +371 22037664 |
| Kontaktpersona/s | Sandra Dude, Iepirkumu speciāliste |

* 1. Iepirkums tiek veikts saskaņā ar Ministru kabineta 2017. gada 28. februāra noteikumiem Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – 28.02.2017. MK noteikumi Nr.104), īstenojot projektu programmas "Ieguldījumi materiālajos aktīvos" apakšpasākuma “Atbalsts ieguldījumiem pārstrādē" (pasākuma kods – 4.2.) ietvaros.
  2. Iepirkuma paredzamā līgumcena ir līdz 2 000 000 EUR bez PVN.
  3. Pasūtītājs saskaņā ar Nolikuma 8. punktu izvēlas tā pretendenta piedāvājumu, kas Pasūtītājam ir saimnieciski izdevīgākais un vislabāk apmierina tā vajadzības, kā arī nodrošina Pasūtītāja piešķirtā finansējuma efektīvu izmantošanu.
  4. Līguma (saistību) izpildes vieta ir nolikuma 1.2. punktā norādītā adrese, līguma izpildes laiks ir 12 mēneši no līguma noslēgšanas dienas.
  5. Nolikuma saņemšanas kārtība – ar nolikumu (tehnisku iemeslu (datnes apjoma) dēļ bez tehniskā projekta) var iepazīties Pasūtītāja mājaslapā <https://bauskasalus.lv/> un Iepirkumu uzraudzības biroja tīmekļvietnē. Ar Nolikumu, t.sk., tehnisko projektu, papīra formātā var iepazīties un saņemt SIA “BAUSKAS ALUS” administratīvajā ēkā Nolikuma 1.2. punktā norādītajā adresē, iepriekš piesakoties pie Nolikuma 1.2. punktā norādītās kontaktpersonas.
  6. Saziņa starp Pasūtītāju un piegādātājiem iepirkuma ietvaros notiek pa elektronisko pastu. Saziņas dokumentos ietver iepirkuma nosaukumu un identifikācijas numuru. Pa e-pastu saņemtā informācija uzskatāma par saņemtu, ja Pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam.
  7. Pretendenta piedāvājuma derīguma termiņš ir 180 dienas, skaitot no piedāvājumu atvēršanas dienas.
  8. Pasūtītājs var lūgt pretendentiem uz pagarināt piedāvājuma derīguma termiņu, ievērojot Nolikuma 1.8. punktu.
  9. Šī Nolikuma izpratnē:

1. piegādātājs ir fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus un kas ir saņēmusi Nolikumu;
2. pretendents ir piegādātājs, kas ir iesniedzis piedāvājumu Nolikumā paredzētajā kārtībā.

# INFORMĀCIJA PAR IEPIRKUMA PRIEKŠMETU

* 1. Iepirkuma priekšmets ir būvdarbi un aprīkojuma piegāde un uzstādīšana BAUSKAS ALUS darītavai saskaņā ar Nolikumu.
  2. Ieinteresētās personas var veikt objekta un būvniecības ģenerālplāna (SIA “BAUSKAS ALUS”, “Bauskas nov., Bauska, Bērzkalnu iela 77, LV-3901) apskati, iepriekš sazinoties ar Nolikuma 1.2. punktā norādīto kontaktpersonu.
  3. Nolikumā lietotās atsauces uz konkrētiem standartiem, precēm vai ražošanas iekārtām piegādātājs var aizstāt ar ekvivalentām, pēc Pasūtītāja pieprasījuma papildus iesniedzot informāciju, kas pierāda ekvivalenci.

# PRETENDENTU IZSLĒGŠANAS NOTEIKUMS

3.1. Pasūtītājs neslēdz iepirkuma līgumu ar tādu piegādātāju, ar kuru tas atrodas interešu konfliktā 28.02.2017. MK noteikumu Nr.104 12. punkta izpratnē.

3.2. Pasūtītajs ievērojot [Starptautisko un Latvijas Republikas nacionālo sankciju likuma](https://likumi.lv/ta/id/280278) (Sankciju likums), neslēdz iepirkuma līgumu piegādātāju, kas atbilst sankcionētiem subjektiem izrietot no Sankciju likuma 2., 5., 6., 7., 8., 9. Panta.

3.3. Pasūtītājs neslēdz iepirkuma līgumu ar tādu piegādātāju, kas reģistrēts, vai saistīts ar vlasti, kas atbilst “Zemu nodokļu vai beznodokļu valstu un teritoriju” definīcijai,

# kvalifikācijas Prasības pretendentiem un iesniedzamie dokumenti

* 1. Pretendents atbilst šādām prasībām:
  2. Pretendents ir iepazinies un piekrīt Nolikuma noteikumiem. Pretendents iesniedz parakstītu pieteikumu dalībai iepirkumā atbilstoši Nolikuma 1. pielikumam „Pieteikums un Finanšu piedāvājums”. Ja piedāvājumu iesniedz personu grupa, pieteikumam pievieno informāciju par personu grupas dalībniekiem un pretendentu grupas pilnvaroto pārstāvi, kā arī katras personas atbildības sadalījumu.
  3. Pretendents ir reģistrēts Komercreģistrā vai līdzvērtīgā komercdarbību reģistrējošā iestādē ārvalstīs, ja to paredz normatīvie akti, un ir tiesīgs veikt pasūtītājam nepieciešamos būvniecības darbus. Ārvalstu pretendents un ārvalstu personas, uz kuru iespējām pretendents balstās, līguma slēgšanas tiesību piešķiršanas gadījumā normatīvajos aktos noteiktajā kārtībā reģistrējas LR Būvkomersantu reģistrā. Pasūtītājs pārbauda pretendenta atbilstību Nolikuma 5.1.2. punkta prasībām, iegūstot informāciju publiski pieejamā datu bāzē. Ārvalstīs reģistrēts pretendents iesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši attiecīgās valsts normatīvo aktu prasībām. Ārvalstī reģistrēts pretendents, kas nav reģistrēts Uzņēmumu reģistrā un/vai Būvniecības informācijas sistēmā, pievieno attiecīgos reģistrācijas faktus apliecinošos dokumentus, ja tādi attiecīgajā ārvalstī tiek izdoti.
  4. Pretendenta pārstāvim, kas parakstījis piedāvājuma dokumentus, ir paraksta tiesības, t.i., tā ir amatpersona ar paraksta tiesībām vai pretendenta pilnvarota persona. Pretendents iesniedz dokumentu, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģināls vai pretendenta apliecināta kopija), tad papildus tam tiek iesniegts dokuments, kas apliecina, ka pilnvaras devējam ir pretendenta paraksta (pārstāvības) tiesības.
  5. Pretendents iepriekšējo 5 (piecu) gadu laikā (no 2018. gada līdz piedāvājuma iesniegšanas brīdim) ir īstenojis vismaz 2 (divus) līdzīga apjoma jaunbūves objektu projektus kā galvenais uzņēmējs, objekti ir pabeigti un nodoti ekspluatācijā. Par līdzīga apjoma jaunbūves objektu, tiks uzskatīts jaunbūves objekts (klasificējama kā - kods: 2222 - Vietējās nozīmes aukstā un karstā ūdens apgādes būves, kods: 2223 - Vietējās nozīmes notekūdeņu cauruļvadi un attīrīšanas būves, kods: 2224- Vietējās nozīmes elektropārvades un sakaru kabeļu, kods: 1251 - Rūpnieciskās ražošanas ēkas.).

# PRETENDENTA PIEDĀVĀJUMS, TĀ NOFORMĒŠANAS UN IESNIEGŠANAS KĀRTĪBA

* 1. Piedāvājumu sagatavo latviešu valodā. Citā valodā sagatavotiem piedāvājuma dokumentiem pievieno pretendenta apliecinātu tulkojumu latviešu vai angļu valodā.
  2. Piedāvājumā iekļautie dokumenti ir skaidri salasāmi un bez labojumiem vai 04.09.2018. Ministru kabineta noteikumos Nr. 558 „Dokumentu izstrādāšanas un noformēšanas kārtība” atrunātā kārtībā veiktiem labojumiem.
  3. Piedāvājums ir sagatavots un kopijas ir apliecinātas atbilstoši 04.09.2018. Ministru kabineta noteikumiem Nr. 558 „Dokumentu izstrādāšanas un noformēšanas kārtība”.
  4. Piedāvājumu var iesniegt līdz 12.06.2024. plkst. 16:00, iesūtot dokumentus ar elektronisko pastu to parakstot ar drošu elektronisko parakstu nosūtot uz [Sandra.Dude@royalunibrew.com](mailto:Sandra.Dude@royalunibrew.com). (ar grozījumiem, kas veikti 29.05.2024)
  5. Piedāvājumi, kas tiks saņemti pēc 12.06.2024 plkst. 16:00 netiks vērtēti. Pasūtītāja darba laiks: darba dienās no plkst. 9:00 līdz 12:00 un no 13:00 līdz 17:00. (ar grozījumiem, kas veikti 29.05.2024)
  6. Iepirkuma procedūrā iesniegtie piedāvājumi ir Pasūtītāja īpašums un netiek atdoti atpakaļ pretendentiem, izņemot – ja pretendents ir iesniedzis piedāvājumu pēc Nolikuma 6.14. punktā norādītā termiņa vai pretendents izmanto Nolikuma 11.1.2. punktā norādītās tiesības un atsauc piedāvājumu.

# IESNIEDZAMIE DOKUMENTI

* 1. Pretendentam jāiesniedz:
     1. Pretendenta pieteikums dalībai Iepirkumā un finanšu piedāvājums (1.pielikums).
     2. Pretendenta pieredzes apskats (3.pielikums).
     3. Iekārtu tehniskais piedāvājums brīva formā;
     4. Detalizēta būvniecības tāme (4.pielikums) .

# PIEDĀVĀJUMA IZVĒLES KRITĒRIJS

* 1. Iepirkuma komisija izvēlas piedāvājumu, kas Pasūtītājam ir saimnieciski visizdevīgākais un vislabāk apmierina tā vajadzības, kā arī nodrošina Pasūtītāja piešķirtā finansējuma efektīvu izmantošanu un ir ieguvis visaugstāko galīgo vērtējumu saskaņā ar noteiktajiem piedāvājumu vērtēšanas un izvēles kritērijiem.
  2. Noteiktie piedāvājumu vērtēšanas un izvēles kritēriji:

|  |  |  |  |
| --- | --- | --- | --- |
| **Nr. p. k.** | **Kritērija nosaukums** | **Maksimālais piešķiramo punktu skaits** | **Punktu aprēķins** |
| 1. | Piedāvājuma cena | 60 punkti | Punktu skaits = 60 x (Ax:Ay), kur:;  60 – maksimālais punktu skaits  Ax – zemākā piedāvātā līgumcena;  Ay – iesniegtā piedāvājuma līgumcena. |
| 2. | Papildu punkti par pieredzi, kas iegūta, veicot līdzīgus darbus, kas atbilst iepirkuma priekšmetam  *Informāciju norāda Nolikuma 3. pielikumā* | 20 punkti | 20 – punkti, ja pretendentam ir pieredze vairāk kā divu līdzvērtīgu objektu būvniecībā; |
| 15 – punkti, ja pretendentam ir pieredze vismaz divu līdzvērtīgu objekta būvniecībā. |
| 10 – punkti, ja pretendentam ir pieredze vismaz viena līdzvērtīgu objekta būvniecībā. |
| 0 punkti, ja pretendentam nav pieredze līdzvērtīgu objekta būvniecībā. |
| 3. | Darbu izpildes organizācijas apraksts – (Tehniskais piedāvājums brīva formā) | 20 punkti | 15-20 punkti – pretendents ir detalizēti, secīgi un loģiski sniedzis informāciju par būvdarbu organizēšanu, norādot visus plānotos darbus un to posmus no līguma noslēgšanas līdz objekta pieņemšanai ekspluatācijā. Apraksts sakrīt ar darbu izpildes laika grafiku. |
| 10 punkti – pretendents ir sniedzis daļēju informāciju par galvenajiem plānotajiem darbiem daļēji plānotos darbus un to posmus no līguma noslēgšanas līdz objekta pieņemšanai ekspluatācijā. |
| 5 punkti – ir iesniegts vispārīgs darbu izpildes organizācijas apraksts, neskaidrojot plānotos darbus un to posmus no līguma noslēgšanas līdz objekta pieņemšanai ekspluatācijā. |
| 0 punkti – darbu izpildes organizācijas apraksts nav iesniegts |

# IEPIRKUMA LĪGUMS

* 1. Līguma galīgā redakcija tiek izstrādāta pēc rezultātu paziņošanas atbilstoši pretendenta iesniegtajam piedāvājumam, ievērojot Nolikumu un 28.02.2017. MK noteikumus Nr. 104.

# IEPIRKUMA KOMISIJAS TIESĪBAS UN PIENĀKUMI

* 1. Iepirkuma komisijas tiesības:
     1. noraidīt pretendenta piedāvājumu, ja pretendents nav ievērojis Nolikumā noteiktās prasības;
     2. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;
     3. labot aritmētiskās kļūdas pretendentu finanšu piedāvājumos, informējot par to pretendentus;
     4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
     5. pieprasīt pretendentam paskaidrojumu par būtiskajiem piedāvājuma nosacījumiem un vērtēt to kontekstā ar Valsts ieņēmumu dienesta apkopotajiem datiem par pretendenta vai tā apakšuzņēmēja vidējām stundas tarifa likmēm profesiju grupās, ja ir pamatotas aizdomas, ka ir iesniegts nepamatoti lēts piedāvājums;
     6. izvēlēties nākamo saimnieciski visizdevīgāko piedāvājumu, ja izraudzītais pretendents iepirkuma komisijas norādītajā termiņā atsakās slēgt iepirkuma līgumu ar Pasūtītāju.
  2. Iepirkuma komisijas pienākumi:
  3. nodrošināt iepirkuma procedūras norisi un dokumentēšanu;
  4. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
  5. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu;
  6. vērtēt pretendentus un to iesniegtos piedāvājumus saskaņā ar 28.02.2017. MK noteikumiem Nr. 104, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu.

# PRETENDENTA TIESĪBAS UN PIENĀKUMI

* 1. Pretendenta tiesības:
     1. apvienoties grupā ar citiem pretendentiem un iesniegt vienu kopēju piedāvājumu;
     2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
  2. Pretendenta pienākumi:
     1. sagatavot piedāvājumu atbilstoši Nolikuma prasībām;
     2. sniegt patiesu informāciju par savu kvalifikāciju un piedāvājumu;
     3. sniegt atbildes uz iepirkuma komisijas papildu informācijas pieprasījumiem, kas nepieciešami pretendentu atlasei, piedāvājumu atbilstības pārbaudei, salīdzināšanai un vērtēšanai, iepirkuma komisijas norādītajā termiņā;
     4. segt visas izmaksas, kas saistītas ar piedāvājumu sagatavošanu un iesniegšanu;
     5. līdz piedāvājuma iesniegšanas termiņa beigām sekot līdzi informācijai par iepirkuma norisi Pasūtītāja mājaslapā <https://bauskasalus.lv/> .

# CITI NOTEIKUMI

* 1. Iepirkuma komisijai saskaņā ar 28.02.2017. MK noteikumiem Nr. 104 ir tiesības rīkot sarunas ar pretendentiem, kas Nolikumā paredzētajā kārtībā ir iesnieguši savu sākotnējo piedāvājumu, lai saskaņotu pretendentu iespējas ar Pasūtītāja vajadzībām.
  2. Sarunas netiks rīkotas, ja attiecīgais pretendents ir iesniedzis Pasūtītāja prasībām atbilstošu piedāvājumu, kurā norādīts, ka piedāvājums ir galīgs un netiks pārskatīts, vai no kura secināms, ka piedāvājums ir galīgs un netiks pārskatīts (piemēram, ja tiek piedāvāta prece, kas nav izgatavojama vai pielāgojama Pasūtītāja vajadzībām, un piegādātājs ir norādījis visus lēmuma pieņemšanai būtiskos preces parametrus, kā arī nav ietvēris norādi par sarunu iespēju).
  3. Sarunu gaitā Pasūtītājs ir tiesīgs lūgt izskaidrot, papildināt un uzlabot finanšu un/vai tehnisko piedāvājumu. Ja Pasūtītājs uzskata, ka ir iegūts tā vajadzībām atbilstošs piedāvājums, tas lūdz pretendentus, ar kuriem notikušas sarunas, apstiprināt savu galīgo piedāvājumu. Apstiprinājuma sniegšanai nosaka termiņu, kas nav īsāks par trijām darbdienām.
  4. Pasūtītājs jebkurā brīdī līdz galīgā lēmuma pieņemšanai par piegādātāja izvēli, ar kuru noslēgt līgumu, ir tiesīgs uzaicināt citus piegādātājus iesniegt sākotnējos piedāvājumus, kā arī uzaicināt viņus uz sarunām.
  5. Citi noteikumi attiecībā uz iepirkuma procedūras norisi, kas nav atrunāti Nolikumā, nosakāmi saskaņā ar Latvijas Republikā spēkā esošiem normatīvajiem aktiem
  6. Nolikumam pievienoti šādi pielikumi:
     1. pielikums – Pieteikums un Finanšu piedāvājums;
     2. pielikums – Tehniskā specifikācija;
     3. pielikums – Pieredzes apraksta forma;
     4. pielikums – Detalizēta būvniecības tāme;

”Šis dokuments ir parakstīts ar drošu elektronisko parakstu un satur laika zīmogu”